Ventspils (stacija)

Ventspils (arī Ventspils I) ir ārpusklases kravas un agrākā pasažieru dzelzceļa stacija Ventspilī. Ventspils pieskaitāma pie strupceļa stacijām, jo kādreizējā līnija uz Liepāju slēgta 1996. gadā. Ventspils ir arī mezgla stacija, jo tās sastāvā ietilpst vairākas citas stacijas, kas gredzenveidā savienotas savā starpā ar sliežu ceļiem (Ventspils II, Naftas parks, Jūras parks, Austrumu parks). Stacija var apkalpot līdz 5000 vagonu sastāvu gadā, bet 2011. gadā apkalpo 2674 vagonu sastāvus jeb 1 555 378 vagonus. 

Līdz 2010. gada 15. februārim no Rīgas līdz Ventspilij kursēja pasažieru dīzeļvilciens "Kurzeme".Uz Ventspili un Reņģi vilciens vairs nekursēsVilciens Rīga — Ventspils vairs nekursēs 

 Vēsture 
Ventspils staciju atklāja kā 1901. gadā uzbūvētās Ventspils—Maskavas līnijas pagaidu galastaciju (sākotnējā projektā bija paredzēts galastaciju izvietot Ventas kreisajā krastā).T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 90. lpp.  1923. gadā stacijai pieslēdza Stendes—Ventspils šaursliežu dzelzceļu, bet Otrā pasaules kara laikā 1944. gada decembrī vācu karaspēks uzbūvēja normālplatuma dzelzceļa līniju Liepāja—Ventspils ar galastaciju Ventspils-Dienvidi (Windau-Süd, tagad Dienvidu parks) Ventas kreisajā krastā. Ventspils staciju pārdēvēja par Ventspils-Ziemeļi (Windau-Nord).

Latvijas PSR laikā 1960. gados staciju modernizēja, mazbānīša ceļus nojauca, izbūvēja preču vagonu parkus. Stacijā atradās restorāns, divas biļešu kases un liela uzgaidāmā telpa, bet tualete bija ārpusē. 

 Ēku atjaunošana 
Kopš  Ventspils stacijas pasažieru ēka un ūdenstornis ir valsts nozīmes arhitektūras pieminekļi Nr. 8895.Jautājums, kas uzdots laikrakstā "Ventas Balss"
No 2008. līdz 2010. gadam notika stacijas remonts, biļetes varēja nopirkt vagoniņā pie stacijas.
2012. un 2013. gadā notika stacijas pasažieru ēkas 1. kārtas atjaunošanas darbiVentspilī atjauno cariskās Krievijas arhitektūras paraugu ar biļešu kasēm un uzgaidāmo telpu.
2016. un 2017. gadā daļu no ēkas telpām pielāgoja biroju vajadzībām. Stacijas zālē restaurēja podiņu krāsni, sienas dekorēja ar trafareta ornamentiem, labiekārtoja ēkas apkārtni. 


 Stacijas parki 
 A parks ir stacijas daļa, kas atrodas pie pasažieru ēkas. Tas paredzēts Rīgas un Jelgavas pasažieru un kravu vilcienu pieņemšanai un nosūtīšanai (tiek maz izmantots).
 B parks ir pieņemšanas-nosūtīšanas parks, tas paredzēts kravu vilcienu pieņemšanai un nosūtīšanai.
 C parks ir šķirošanas parks ar 16 ceļiem, tas paredzēts vagonu šķirošanai un manevriem, vilcienu formēšanai un izformēšanai, kā arī vilcienu nosūtīšanai uz Rīgu un Jelgavu.
 D parks sastāv no 4 pieņemšanas-nosūtīšanas ceļiem, tas paredzēts pienākošo kravu vilcienu apstrādei, pieņemšanai un pienākušo sastāvu uzstumšanai šķirošanas uzkalnā.
 Pieostas parks paredzēts dažādu ostas uzņēmumu vagonu apstrādei, manevru sastāvu pieņemšanai un nosūtīšanai no B, C un Jūras parkiem, kā arī vagonu šķirošanai un īslaicīgai uzglabāšanai. Tajā ir 8 caurbraucamie ceļi un 2 strupceļi.
 Dienvidu parks jeb Ventspils-Dienvidi atrodas otrā pusē Ventai, sliežu ceļš, kas ved uz to, ir bijušās Liepājas līnijas daļa. Parks paredzēts manevru sastāvu pieņemšanai—nosūtīšanai. Tajā nav ēku un apkalpojošā personāla, tas beidzas ar strupceļu Liepājas virzienā (bijusī tālākā līnija nojaukta 2009. gadā).

 Attēlu galerija 

 Atsauces 

 Ārējās saites 

 Mazbānītis Ventspils stacijā (foto) 
 Ventspils stacija 20. gadsimta sākumā (foto)
 Atjauno Ventspils dzelzceļa staciju (video)

Kategorija:Dzelzceļa stacijas Latvijā
Kategorija:Dzelzceļa līnijas Ventspils—Tukums II stacijas un pieturas punkti
Kategorija:Ventspils
Kategorija:Arhitektūras pieminekļi Ventspilī